
ประกาศองค์การบริหารส่วนตำบลท่าขนาน
เรื่อง  มาตรการป้องกันการขัดกันระหว่างผลประโยชน์ส่วนตนกับผลประโยชน์ส่วนรวม
ประจำปีงบประมาณ พ.ศ.2562
---------------------------------------------------
		เพื่อให้การปฏิบัติงานของพนักงานเป็นไปอย่างมีประสิทธิภาพ เกิดความโปร่งใส อีกทั้งส่งเสริมวินัย คุณธรรม จริยธรรม และการป้องกันการทุจริตในองค์กร องค์การบริหารส่วนตำบลท่าขนาน จึงได้กำหนดมาตรการพัฒนาส่งเสริมการปฏิบัติตามมาตรฐานจริยธรรม การบริหารจัดการผลประโยชน์เพื่อป้องกันการขัดกันระหว่างผลประโยชน์ส่วนตนกับผลประโยชน์ส่วนรวม  ดังนี้
1. ห้ามมิให้เจ้าหน้าที่พัสดุ จัดซื้อจัดจ้างกับผู้เสนองาน ที่มีความเกี่ยวข้องกับบุคลากรภายในองค์การ
บริหารส่วนตำบลท่าขนาน ทั้งประโยชน์ส่วนตนและผลประโยชน์ส่วนรวมที่มีผลต่อการปฏิบัติหน้าที่
2. ห้ามมิให้บุคคลในองค์การบริหารส่วนตำบลท่าขนาน ใช้อำนาจหน้าที่ในตำแหน่งหรือหน้าที่
ดำเนินงานหรือโครงการที่เอื้อผลประโยชน์กับตนเองทั้งที่เกี่ยวกับเงินและทรัพย์สินอื่น
3. ห้ามมิให้บุคลากรในองค์การบริหารส่วนตำบลท่าขนาน ดำรงตำแหน่งหน้าที่ ทำหน้าหน้าที่ 
ทับซ้อนกัน
4. ในกรณีที่บุคลากรในองค์การบริหารส่วนตำบลท่าขนาน มีผลประโยชน์ทับซ้อนกันให้ใช้หลัก
ปฏิบัติ ดังนี้
· การเปิดเผยต่อหัวหน้าส่วนราชการ และผู้บริหารองค์การบริหารส่วนตำบลท่าขนาน                 ว่างานเรื่องใดที่มีผลประโยชน์ขัดกันระหว่างผลประโยชน์ส่วนตนกับผลประโยชน์ส่วนรวม
· การถอนตัว ออกจากการทำหน้าที่ตัดสินใจหรือทำงานที่บุคลากรที่ผลประโยชน์ทับซ้อนกัน
· ให้ผู้อำนวยการกองคลัง มีหน้าที่ตรวจสอบบุคลากรในองค์การบริหารส่วนตำบลท่าขนาน ถึงความเกี่ยวข้องกับผู้เสนองานพร้อมทั้งรายงานผลการปฏิบัติงานเพื่อป้องกันผลประโยชน์ทับซ้อนต่อนายกองค์การบริหารส่วนตำบลท่าขนานทราบ
· การรับของขวัญเป็นของส่วนตัวให้กระทำได้ในกรณีมีมูลค่าไม่เกิน 3,000 บาท หากเกินกว่านั้น ต้องรายงานผู้บังคับบัญชาทราบและพิจารณาดำเนินการต่อไป
		จึงประกาศให้ทราบโดยทั่วกัน
			ประกาศ  ณ  วันที่  ๑2  เดือน  มีนาคม  พ.ศ.  ๒๕๖2

    (นายนิรันดร์   โพร่ขวาง)			
                                             นายกองค์การบริหารส่วนตำบลท่าขนาน

